Süvene uudise pealkirja ja sisu ning kirjuta sellele loole sisukas ja informatiivne sissejuhatus, mille pikkus on üks lause.

## Pealkiri:

Rubljov vältis aastalõputurniiril Medvedevi vastu ajaloo kordumist

## Põhitekst:

51 minutit kestnud avasetis jättis Rubljov kasutamata seitse settpalli, sealjuures viis kiires lõppmängus, kuid võitis kogu mängu kahe ja poole tunniga. Sealjuures oli tal kaasmaalase vastu ka otsustavas setis neli matšpalli, enne kui suutis lõpuks viiendaga kohtumise lõpetada.

Medvedev lõi 24 ässa Rubljov üheksa vastu, aga tegi ka üheksa topeltviga; Rubljovi arvele jäi 38 äralööki ja 24 lihtviga Medvedevi 46 ja 26 vastu. Rubljov rääkis pärast võitu, et matši ajal motiveeris teda endiselt esireketilt 2020. aasta US Openi veerandfinaalis saadud 6:7 (6), 3:6, 6:7 (5) kaotus.

"Mõtlesin USA lahtiste peale, kus juhtisin kiires lõppmängus samuti 5:1, 6:2. Kui tolle seti kaotasin, ei suutnud edasi mängida ja mõtlesin, et ma ei tohi sellel lasta uuesti juhtuda, pean midagi muutma. Pidin võitlema iga punkti eest igas mängus ning olin suuteline võitma. Teises kiires lõppmängus olid meil hullumeelsed pallivahetused, viimasel korral lõime umbes 30 lööki," rääkis Rubljov.

Punases grupis peavad esmaspäeva õhtul oma avakohtumise kreeklane Stefanos Tsitsipas ja serblane Novak Djokovic, rohelises grupis alistas Taylor Fritz pühapäeval Rafael Nadali ning Casper Ruud Felix Auger-Aliassime'i.
## Sissejuhatus:

user
Meeste tennise aastalõputurniiril alistas Andrei Rubljov punase alagrupi avamängus endise esireketi Daniil Medvedevi 6:7 (7), 6:3, 7:6 (7).
assistant